Diari Oficial de la Generalitat Valenciana


Sumari del DOGV 7592, del 13-08-2015 (2015/7066)

RESOLUCIÓ de 5 d'agost de 2015, de la Presidència de la Generalitat, per la qual modifica el sistema de provisió del lloc de secretaria de la Mancomunitat la Bonaigua.
-----------------------------------------------------------------------------------------------------------------------------------------------------------------------

### Dades del document

Número de DOGV
:   7592

Data del DOGV
:   13-08-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/7066


Data del document
:   05-08-2015

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Tibi
    * Aigües
    * Torre de les Maçanes, la
    * Busot
    * professió administrativa
    * administració local
    * associació de municipis

RESOLUCIÓ de 5 d'agost de 2015, de la Presidència de la Generalitat, per la qual modifica el sistema de provisió del lloc de secretaria de la Mancomunitat la Bonaigua. [2015/7066]  
Per Ordre de 12 d'agost de 1999, de la Conselleria de Justícia i Administracions Públiques, publicada en el DOGV núm. 3569, de data 26 d'agost de 1999, es va aprovar eximir la Mancomunitat la Bonaigua de l'obligació de mantindre el lloc de secretaria i que les funcions reservades al lloc foren exercides a través de la fórmula prevista en l'article 31.2 del Reial Decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional, és a dir, a través del sistema d'acumulació de funcions.  
La Junta de Govern de la Mancomunitat, en sessió celebrada el dia 29 d'abril de 2015, va acordar que el Servei d'Assistència Tècnica de la Diputació Provincial d'Alacant exercisca les funcions del lloc de secretaria, la qual cosa comporta una modificació del sistema de provisió del lloc de treball.  
Sol·licitat l'informe preceptiu a la Diputació Provincial d'Alacant, aquest ha estat emés en sentit favorable a la modificació del sistema de provisió sol·licitada per la mancomunitat, en data 6 de juliol de 2015, amb registre d'entrada en la Conselleria de Presidència, i Agricultura, Pesca, Alimentació i Aigua el 9 de juliol de 2015.  
Per tant, i fent ús de les competències atribuïdes per l'article 164.3 de la Llei 8/2010, de 23 de juny, de la Generalitat, de Règim Local de la Comunitat Valenciana, i l'article 15.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Modificar el sistema de provisió del lloc de secretaria de la Mancomunitat la Bonaigua. Les funcions reservades al lloc esmentat seran exercides pel Servei d'Assistència Tècnica de la Diputació Provincial d'Alacant.  
  
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar cap recurs en via administrativa, i això sense perjuí de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptadors des de l'endemà de la publicació de la present resolució en el Diari Oficial de la Comunitat Valenciana.  
Tot això sense perjuí que els interessats puguen exercir qualsevol altra via que estimen oportuna.  
  
València, 5 d'agost de 2015.- El secretari autonòmic de Presidència, p. d. (R 31.07.2015, del president de la Generalitat, de delegació d'atribucions; DOCV 04.08.2015): Andreu Ferrer Bautista.